wickkiey/tamil-wikipedia-chunked huggingface dataset:
# ஆ. முத்துத்தம்பிப்பிள்ளை

## வரலாறு

### இளமைப் பருவம்

முத்துத்தம்பிப்பிள்ளை அவர்களின் தந்தை ஆறுமுகம். தாய் சீதேவி. தமது 25-ஆவது வயதில் சண்டிலிப்பாயைச் சேர்ந்த கந்தப்பர் என்பவரின் மூத்த மகளான தங்கம்மாவைத் திருமணஞ் செய்தார்.  
பிள்ளையவர்களின் ஆரம்பக்கல்வி பி.எஸ். பேஜ் என்ற ஆசிரியரிடம் அவரின் வீட்டிலேயே ஆரம்பமானது. இந்த வீடு பின்னாளில் மானிப்பாய் மெமோறியல் கல்லூரியாக மாறியது. ஆரம்பக் கல்வியைத் தொடர்ந்து யாழ்ப்பாணம் உவெஸ்லியன் மத்திய வித்தியாசாலையில் படித்தார். ஆங்கிலம், தமிழ், வடமொழி ஆகியவற்றை நன்கு கற்ற பிள்ளையவர்கள், இலக்கணக் கொட்டர் எனப் புகழ் பெற்ற, குடந்தை வெண்பா முதலிய பாடல்கள் இயற்றிய சுன்னாகம் முருகேசப் பண்டிதரிடம் தமிழைச் சிறப்பாகக் கற்றார்.  
தமது பதினெட்டாவது வயதில் நாவலப்பிட்டி சென்று இலங்கை கம்பெனித்தோட்டத்து (Ceylon Company Estates) அதிகாரிக்கு முன்ஷியாக (ஆசிரியராக) தொழில் புரிந்தார். இரு ஆண்டுகளின் பின் (1880இல்) தமிழகம் சென்று திருத்துறைப்பூண்டியில் அழகியநாதன் செட்டியாரின் பிள்ளைகளுக்குப் பாடம் சொல்லிக் கொடுத்தார். சில மாதங்களின் பின் நாகப்பட்டினத்திலுள்ள Anderson & Co என்ற கப்பற்றொழில் நிறுவனத்தில் இவர் இரண்டரை ஆண்டுகள் தலைமை எழுதுவினைஞராகத் தொழிலாற்றினார்.
# ஆ. முத்துத்தம்பிப்பிள்ளை

## வரலாறு

### இலக்கியப்பணி

அதன் பின்னர் தமிழார்வத்தால் பிள்ளையவர்கள் உந்தப்பட்டு 1884-ல் காரைக்கால் சென்றார். அங்கே திருவாங்கூர்ப் பகுதியைச் சேர்ந்த தவசிமுத்துநாடார் என்னும் செல்வந்தரின் வேண்டுகோளுக்கு இணங்கி சத்தியாபிமானி என்ற வார இதழைத் தொடங்கி அதன் ஆசிரியராகப் பணியேற்றார்.  
1885-ல் சென்னை சென்ற முத்துத்தம்பி அந்தர்சன் தெரு என்ற இடத்தில் யுபிலி அச்சுக்கூடம் என்ற பெயரில் ஓர் அச்சியந்திரசாலையை நிறுவினார். சி. வை. தாமோதரம்பிள்ளையின் தொல்காப்பியம் சொல்லதிகாரப்பதிப்பும், உ. வே. சாமிநாதையரின் சிலப்பதிகாரப் பதிப்பும் இதன் மூலமே வெளிவந்தன.  
1893-ல் யாழ்ப்பாணம் திரும்பிய முத்துத்தம்பிப்பிள்ளை, வண்ணார்பண்ணையில் தவத்திரு ஆறுமுக நாவலர் குடியிருந்த வீட்டை வாங்கி அதற்கு 'நாவலர் கோட்டம்' எனப்பெயரிட்டு, அங்கிருந்து பல பணிகள் புரிந்தார். நாவலர் வழியில் பணியாற்றிய பிள்ளையவர்கள், நாவலர் அச்சுக்கூடம் என்ற ஒரு அச்சியந்திரசாலையையும் நிறுவினார்.  
ஒரு புத்தகசாலையும், Ward & Davy என்ற பெயரில் பலசரக்கு மருந்துகள் விற்கும் ஒரு கடையும் அவரால் நிறுவப்பட்டன. 1898-இல் தமிழ் வைத்திய விசாரணி என்னும் சஞ்சிகை இவரால் பிரசுரிக்கப்பட்டது.  
1898-இல் ஆறுமுகநாவலரின் மருமகனும், அவரின் பணிகளில் மிகுந்த ஈடுபாட்டுடன் பங்கு பற்றியவருமான த.கைலாசபிள்ளை அவர்களால் ஒரு தமிழ்ச் சங்கம் நிறுவப்பட்டது. இதில் ஈடுபட்டு ஒத்துழைத்த பிள்ளையவர்களுக்கு மதுரைத் தமிழ்ச் சங்கத்துடனும் தொடர்பு ஏற்பட்டது. மதுரைத் தமிழ்ச்சங்கம் நடத்திய **செந்தமிழ்** மாத இதழில் பல ஆய்வுக் கட்டுரைகள் (1902-1917) எழுதி வந்தார்.  
முத்துத் தம்பிப்பிள்ளையவர்கள் எழுதிய பல நூல்களில் இலங்கைச் சரித்திரச் சூசனம், அபிதான கோசம், ஆங்கில-ஆங்கில-தமிழ் அகராதி, யாழ்ப்பாணச் சரித்திரம் ஆகியவை குறிப்பிடத்தக்கன. அபிதானகோசம் 1902-இல் யாழ்ப்பாணம் நாவலர் அச்சுக்கூடத்தில் அச்சிடப்பட்டு வெளியிடப்பட்டது. தமிழகத்தில் சிங்காரவேலு முதலியாரின் அபிதான சிந்தாமணி (1910) வெளிவருமுன் இது வெளிவந்தது குறிப்பிடத்தக்கது.
# ஆ. முத்துத்தம்பிப்பிள்ளை

## ஆக்கங்கள்

### இயற்றிய நூல்கள்

- *இலங்கைச் சரித்திர சூசனம்* (1883)
- *காளிதாச சரித்திரம்* (1884)
- *பிரபோத சந்திரோதய வசனம்* (1889)
- *விவேகானந்த சுவாமிகள் சொற்பொழிவுகளின் சாரம்* (1897)
- *அபிதானகோசம்* (1902)
- *பாரதச் சுருக்கம்* (1903)
- *நன்னூல் இலகுபோதம்-எழுத்ததிகாரம்* (1904)
- *நன்னூல் இலகுபோதம்-சொல்லதிகாரம்* (1905)
- *ஆங்கில-ஆங்கில-தமிழ் அகராதி* (1907)
- *Civilian Tamil Grammar* (1912)
- *நன்னூல் உதாரண விளக்கம்* (1912)
- *யாழ்ப்பாணச் சரித்திரம்* (1912)
- *இலங்கைப் பூமிசாத்திரம்* (1914)
- *சைவ பாலபோதம்* (1916)
- *தென்மொழி வரலாறு* (1920)
- *ஈழமண்டலப் புலவர் சரித்திரம்*
- *காளமேகப் புலவர் சரித்திரம்*
- *அற்புதயோகி சரித்திரம்*
- *சந்திரகாசன் கதை*
- *ஸ்ரீமதி அன்னி பெசன்ட் சமய வரலாறு*
- *திருவாசகம்* (பதிப்பு)
- *நிகண்டு 1-5 தொகுதி* (பதிப்பு)
- *புதிய இலகுபோத பிள்ளைப்பாடம்* (பாடநூல்)
- *புதிய இலகுபோத பாலபாடம் 1-8 ஆம் வகுப்பு* (பாடநூல்)
- *புதிய இலகுபோத இலக்கணம் 4-5 ஆம் வகுப்பு* (பாடநூல்)
- *தமிழ்க்கொப்பி சட்டவெழுத்து* 1-4
- *செந்தமிழ் அகராதி* (வெளியிடப்படவில்லை)
# ஆ. முத்துத்தம்பிப்பிள்ளை

## ஆக்கங்கள்

### வெளியிட்ட இதழ்கள்

- சத்தியாபிமானி (1884) வார இதழ் (தமிழ் நாடு)
- வைத்திய விசாரணி (1897) திங்கள் இதழ் (ஈழம்)
# கல்லாடம் (பாட்டியல் நூல்)

**கல்லாடர் பாட்டியல்** என்பது ஒரு பாட்டியல் இலக்கண நூல் இதனைச் செய்தவர் கல்லாடர் எனும் புலவர். பன்னிரு பாட்டியல் என்னும் பாட்டியல் இலக்கண நூல், 15 பாட்டியல் புலவர்கள் செய்த பாட்டியல் நூல்களிலிருந்து சிலபல பாடல்களைத் திரட்டி உருவாக்கப்பட்ட ஒரு தொகைநூல். இந்த 15 புலவர்களில் கல்லாடர் என்பவரும் ஒருவர். இவர் ஒன்பதாம் நூற்றாண்டுப் புலவர். இந்தக் கல்லாடனார் பெயரைக் 'கல்லாடர்' எனச் சூட்டிக்கொண்ட பிற்காலப் புலவர் கல்லாடர். சைவத் திருமுறை கல்லாடம் பாடிய கல்லாடனாரும் வேறு.
# கல்லாடம் (பாட்டியல் நூல்)

## கருவிநூல்

- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், 2005
# யாழ்ப்பாணத்துப் பேச்சுத் தமிழ்

தமிழ், வேறு பல மொழிகளைப் போல பேச்சுத் தமிழ், எழுத்துத் தமிழ் என இருவேறு வடிவங்களைக் கொண்டுள்ளது. எழுத்துத் தமிழ், உலகில் தமிழ் வழங்கும் எல்லாப் பகுதிகளிலும் ஏறத்தாழ ஒன்றுபோலவே, வேறுபாடுகள் அதிகம் இன்றி இருந்தாலும், பேச்சுத் தமிழ், இடத்துக்கிடம் குறிப்பிடத்தக்க வேறுபாடுகளுடன் அமைந்திருப்பதை அவதானிக்க முடியும். இத்தகைய வேறுபாட்டுடன் கூடிய மொழி வழக்குகள் வட்டார வழக்குகள் எனப்படுகின்றன. இலங்கையின் வட பகுதியில் பெரும்பான்மையாகத் தமிழர் வாழும் பகுதியான யாழ்ப்பாணப் பகுதியில் பேசப்படும் தமிழே இக்கட்டுரையில் **யாழ்ப்பாணத்துப் பேச்சுத் தமிழ்** எனக் குறிப்பிடப்படுகின்றது.  
யாழ்ப்பாணத் தமிழர்கள் அடர்த்தியாக வாழுகின்ற சிறிய நிலப் பகுதியான யாழ்ப்பாணக் குடாநாடு, அதன் மக்கள் தொகையிலும், பல மடங்கு அதிக மக்கள் தொகை கொண்ட தமிழ் நாட்டுக்குச் சில மைல்கள் தொலைவிலேயே அமைந்திருந்தபோதும், குறிப்பிடத்தக்க தனித்துவமான அம்சங்களுடன் கூடிய பேச்சுத்தமிழ் வழக்கு யாழ்ப்பாணத்தில் உருவானதற்கு, அரசியல் மற்றும் வரலாற்று அம்சங்களே காரணமாகும்.
# யாழ்ப்பாணத்துப் பேச்சுத் தமிழ்

## உச்சரிப்பு

### எழுத்து

தமிழ் ஒலிகளைக் குறிக்கும் எழுத்துக்களுக்கான உச்சரிப்புகள் இன்னதுதான் என வரையறுக்கப்பட்டு இருந்தாலும், பேச்சுத் தமிழில் அவற்றின் உச்சரிப்புகள் பல வேறுபாடுகளை அடைவதை அவதானிக்கலாம். யாழ்ப்பாணத்துத் தமிழில் இந்த உச்சரிப்புகள் எந்த அளவுக்கு சரியான விதிகளுக்கு அமைய உள்ளன என்பதைக் கருதும்போது கவனத்துக்கு வரும் அம்சங்கள் சில பின்வருமாறு.  
- யாழ்ப்பாணத்தவர் **ழ** கரத்தைச் சரியாக உச்சரிப்பதில்லை. இங்கே **ழ** கரமும், **ள** கரமும் ஒன்றுபோலவே உச்சரிக்கப்படுகின்றன. *வாழை* க்கும், *வாளை* க்கும் யாழ்ப்பாணத்துப் பேச்சுத் தமிழில் உச்சரிப்பு வேறுபாடு கிடையாது. (தமிழகத்தில் திருநெல்வேலி, தூத்துக்குடி மாவட்டங்களிலும், கொங்கு தமிழி<nowiki/>லும் இவ்வாறே உச்சரிக்கப்படுகிறது).
- யாழ்ப்பாணத்தவர் பேசும்போது **ர** கர - **ற** கர, **ல** கர - **ள** கர, மற்றும் **ன** கர - **ண** கர வேறுபாடுகள் மிகவும் தெளிவாக இருக்கும்.
- **ற** கர மெய் இரட்டித்து வரும்போது யாழ்ப்பாணத்து உச்சரிப்பு வடதமிழ்நாட்டு உச்சரிப்புடன் ஒத்து அமைவதில்லை. வடதமிழகத்தில் **ற்ற**, **ற்றி** .... என்பன *t-ra*, *t-ri* என உச்சரிக்கப்படும்போது, தென்தமிழகத்தின் உச்சரிப்புப்போல் குறிப்பாக கன்னியாகுமாரி,திருநெல்வேலி, தூத்துக்குடி மாவட்டங்களைப் போல யாழ்ப்பாணத்தில் *t-ta*, *t-ti* என உச்சரிக்கப்படுகின்றது.
# யாழ்ப்பாணத்துப் பேச்சுத் தமிழ்

## உச்சரிப்பு

### சொற்கள்

பேச்சுத் தமிழில் சொற்களும் பல விதமான மாற்றங்களுக்கு உள்ளாகின்றன. சில சொற்களைக் குறுக்கி ஒலிப்பதும், சிலவற்றை நீட்டி ஒலிப்பதும், சிலவற்றின் ஒலிகளை மாற்றி ஒலிப்பதும் சாதாரணமாகக் காணக்கூடியதே. யாழ்ப்பாணத் தமிழும் இதற்கு விதிவிலக்கல்ல. எனினும் சொற்களை உச்சரிப்பதில் யாழ்ப்பாணத் தமிழில் ஒப்பீட்டு ரீதியில் குறைவான திரிபுகளே இருப்பதாகக் கூறலாம். தமிழ்நாட்டுப் பேச்சுத் தமிழுடன் ஒப்பிட்டு நோக்குவது இதனைப்புரிந்து கொள்ள உதவும். எடுத்துக்காட்டாக:  
- **ன்**, **ம்** போன்ற மெய்யெழுத்துக்களில் முடியும் பல சொற்களை உச்சரிக்கும்போது, இந்த எழுத்துக்களை முழுமையாக உச்சரிக்காமல், ஒரு மூக்கொலியுடன் நிறுத்துவது தமிழ்நாட்டில் பரவலாகக் காணப்படுகின்றது. *நான்* என்பதை *நா.* என்றும், *மரம்* என்பதை *மர.* என்றும் உச்சரிப்பதைக் காணலாம். *நான்* என்பதைச் சில சமயங்களில் *நானு* என்று நீட்டி உச்சரிக்கும் வழக்கமும் உண்டு. யாழ்ப்பாணத்தில் இச் சொற்களை *நான்*, *மரம்* என்று முழுமையாக உச்சரிப்பார்கள்.
- **இ**கர, **உ**கரங்கள் தனியாகவோ, உயிர்மெய்யாகவோ சொல் முதலில் வருகின்றபோது, தமிழ் நாட்டில் பல இடங்களில், அவற்றை முறையே **எ**கர, **ஒ**கரங்களாக உச்சரிப்பார்கள். எடுத்துக்காட்டாக, *இடம்*, *எடம்* எனவும், *குடம்*, *கொடம்* எனவும் ஆவதைப் பார்க்கலாம். இந்த உச்சரிப்புத் திரிபும் யாழ்ப்பாணப் பேச்சு வழக்கில் இல்லை.  
எனினும் ஒலிகள் திரிபு அடைவது யாழ்ப்பாணப் பேச்சுத் தமிழில் இல்லாதது அல்ல. இதற்குப் பல எடுத்துக்காட்டுகள் உள்ளன. பல சொற்களில் **ற** கரம், **ட** கரமாகத் திரிபு அடைவதுண்டு. *ஒன்று* என்பது *ஒண்டு* என்றும், *வென்று* என்பது *வெண்டு* என்றும் திரியும். இது போலவே *கன்று, பன்றி, தின்று* என்பவை முறையே *கண்டு, பண்டி, திண்டு* என வழங்குவதை அவதானிக்கலாம்.
# யாழ்ப்பாணத்துப் பேச்சுத் தமிழ்

## இலக்கணம்

### தன்மை, முன்னிலை, படர்க்கைப் பெயர்கள்

தன்மை, முன்னிலை, படர்க்கைப் பெயர்கள் தொடர்பில் யாழ்ப்பாணத்துப் பேச்சுத்தமிழில் அதிக வேறுபாடுகள் இல்லாவிட்டாலும், சில சிறப்பம்சங்களை இங்கே காணலாம். படர்க்கையில், அண்மைச் சுட்டு, சேய்மைச் சுட்டுச் சொற்களுடன் சேர்த்து, முன்னிலைச் சுட்டுச் சொற்களும் (உவன், உது), யாழ்ப்பாணத்துப் பேச்சுத் தமிழில் புழங்குகின்றன. இது பண்டைத் தமிழ் வழக்கின் எச்சங்கள் எனக் கருதப்படுகின்றது. இது தவிர, ஆண்பால், பெண்பால் இரண்டிலும் பன்மைப் பெயர்களும் (அவங்கள், அவளவை) பேச்சுத் தமிழில் உள்ளன. இது எழுத்துத் தமிழில் இல்லாத ஒரு பயன்பாடு ஆகும். யாழ்ப்பாணத்தில் புழங்கும், தன்மை, முன்னிலை, படர்க்கைப் பெயர்கள், எழுத்துத் தமிழ்ப் பெயருடன் கீழேயுள்ள அட்டவணையில் தரப்பட்டுள்ளன.
| ஒருமை | பன்மை | ஒருமை | பன்மை |  |  |
| --- | --- | --- | --- | --- | --- |
| தன்மை | நான் | நாங்கள் | நான் | நாங்கள், நாங்க |  |
| முன்னிலை | நீ | நீங்கள் | நீ | நீங்கள், நீங்க |  |
| - | - | நீர் | நீர் |  |  |
| படர்க்கை | ஆண்பால் (அ.சுட்டு) | இவன் | - | இவன் | இவங்கள் |
| ஆண்பால் (சே.சுட்டு) | அவன் | - | அவன் | அவங்கள் |  |
| ஆண்பால் (மு.சுட்டு) | - | - | உவன் | உவங்கள் |  |
| பெண்பால் (அ.சுட்டு) | இவள் | - | இவள் | இவளவை |  |
| பெண்பால் (சே.சுட்டு) | அவள் | - | அவள் | அவளவை |  |
| பெண்பால் (மு.ச்சுட்டு) | - | - | உவள் | உவளவை |  |
| பலர்பால் (அ.சுட்டு) | - | இவர்கள் | இவர் | இவையள் |  |
| பலர்பால் (சே.சுட்டு) | - | அவர்கள் | அவர் | அவையள் |  |
| பலர்பால் (மு.ச்சுட்டு) | - | - | உவர் | உவையள் |  |
| அஃறிணை (அ.சுட்டு) | இது | இவை | இது | இதுகள் |  |
| அஃறிணை (சே.சுட்டு) | அது | அவை | அது | அதுகள் |  |
| அஃறிணை (மு.சுட்டு) | - | - | உது | உதுகள் | } |  
மேலே காணப்படும் முன்னிலைச் சுட்டுப் பெயர்கள் இன்னும் யாழ்ப்பாணத்தில் வழக்கில் உள்ளதாயினும், இன்று இச் சொற்கள் அண்மைச் சுட்டுப் பெயர்களுடன் ஒன்றுக்கொன்று மாற்றீடாகத்தான் பெரும்பாலும் பயன்படுத்தப் படுகின்றன. இவ்வாறு இவற்றுக்கான தெளிவான பயன்பாடு இல்லாமற் போனதனால் போலும் தமிழ் நாட்டில் இவற்றின் புழக்கம் இல்லாமல் போய்விட்டது. யாழ்ப்பாணத்திலும், பெரும்பாலும், பழைய தலைமுறையினரும், கிராமத்து மக்களும்தான் இச் சொற்களைக் கூடுதலாகப் பயன்படுத்துகிறார்கள். இங்கேயும் இது அருகிக் கொண்டு செல்லும் ஒரு வழக்கே.  
எனினும், முன்னிலைச் சுட்டுப் பெயர்களாக, *உவன், உவள், உது, உவை, உவடம் (உவ்விடம்), உங்கை (உங்கே), உந்தா* போன்ற பல சொற்கள் யாழ்ப்பாணத்தில் புழக்கத்தில் உள்ளன.
# யாழ்ப்பாணத்துப் பேச்சுத் தமிழ்

## இலக்கணம்

### வேற்றுமை உருபுகள்

யாழ்ப்பாணத்துப் பேச்சுத்தமிழில் சொற்களுடன் வேற்றுமை உருபுகள் சேரும்போது எழுத்துத் தமிழிலிருந்து வேறுபடுவதை அவதானிக்கலாம். கீழேயுள்ள அட்டவணை இவ் வேறுபாடுகளை எடுத்துக் காட்டுகின்றது.  
| 1 | - | அவன் | அவன் | - |  |
| --- | --- | --- | --- | --- | --- |
| 2 | ஐ | அவனை | அவனை | இறுதியில் வருவது குற்றியல் ஐகாரம் |  |
| 3 | ஆல் | அவனால் | அவனாலை | இறுதியில் வருவது குற்றியல் ஐகாரம் |  |
| ஓடு | அவனோடு | அவனோடை | இறுதியில் வருவது குற்றியல் ஐகாரம் |  |  |
| 4 | கு | அவனுக்கு | அவனுக்கு | - |  |
| 5 | இன் | அவனின் | அவனிலும் | - |  |
| 6 | அது | அவனது, அவனுடைய | அவன்ரை (avanttai) | இறுதியில் வருவது குற்றியல் ஐகாரம் |  |
| 7 | இல் | அவனில் | அவனிலை | இறுதியில் வருவது குற்றியல் ஐகாரம் | } |
# யாழ்ப்பாணத்துப் பேச்சுத் தமிழ்

## இலக்கணம்

### இடம், பால், காலம்

இடம், பால், காலம் காட்டும் விகுதிகள் சொற்களுடன் சேரும்போதும் யாழ்ப்பாணத்துப் பேச்சுத்தமிழ் பல வேறுபாடுகளைக் காட்டுகின்றது. *செய்* என்னும் வினைச் சொல்லுடன், மேற்படி விகுதிகள் சேரும்போது உருவாகும் பேச்சுத்தமிழ்ச் சொற்கள் கீழே தரப்படுகின்றன.  
| இடம் | பால் | எண் | காலம் |  |  |  |  |
| --- | --- | --- | --- | --- | --- | --- | --- |
| தன்மை | - | ஒருமை | இறந்த | செய்தேன் | செய்தன், செய்தனான் | - |  |
| தன்மை | - | ஒருமை | நிகழ் | செய்கிறேன் | செய்யிறன் | - |  |
| தன்மை | - | ஒருமை | எதிர் | செய்வேன் | செய்வன் | - |  |
| தன்மை | - | பன்மை | இறந்த | செய்தோம் | செய்தம், செய்தனாங்கள் | - |  |
| தன்மை | - | பன்மை | நிகழ் | செய்கிறோம் | செய்யிறம் | - |  |
| தன்மை | - | பன்மை | எதிர் | செய்வோம் | செய்வம் | - |  |
| முன்னிலை | - | ஒருமை | இறந்த | செய்தாய் | செய்தா(ய்), செய்தனீ | - |  |
| முன்னிலை | - | ஒருமை | நிகழ் | செய்கிறாய் | செய்யிறா(ய்) | - |  |
| முன்னிலை | - | ஒருமை | எதிர் | செய்வாய் | செய்வா(ய்) | - |  |
| முன்னிலை | - | பன்மை | இறந்த | செய்தீர்கள் | செய்தீங்க, செய்தீங்கள், செய்தனீங்கள் | - |  |
| முன்னிலை | - | பன்மை | நிகழ் | செய்கிறீர்கள் | செய்யிறீங்க, செய்யிறீங்கள் | - |  |
| முன்னிலை | - | பன்மை | எதிர் | செய்வீர்கள் | செய்வீங்க, செய்வீங்கள் | - |  |
| முன்னிலை | - | பன்மை | இறந்த | செய்தீர் | செய்தீர் | (மரியாதை ஒருமை) |  |
| முன்னிலை | - | பன்மை | நிகழ் | செய்கிறீர் | செய்யிறீர் | (மரியாதை ஒருமை) |  |
| முன்னிலை | - | பன்மை | எதிர் | செய்வீர் | செய்வீர் | (மரியாதை ஒருமை) |  |
| படர்க்கை | ஆண் | ஒருமை | இறந்த | செய்தான் | செய்தான், செய்தவன் | - |  |
| படர்க்கை | ஆண் | ஒருமை | நிகழ் | செய்கிறான் | செய்யிறான் | - |  |
| படர்க்கை | ஆண் | ஒருமை | எதிர் | செய்வான் | செய்வான் | - |  |
| படர்க்கை | ஆண் | பன்மை | இறந்த | - | செய்தாங்கள், செய்தவங்கள் | எழுத்துத் தமிழில் இல்லை |  |
| படர்க்கை | ஆண் | பன்மை | நிகழ் | - | செய்யிறாங்கள் | எழுத்துத் தமிழில் இல்லை |  |
| படர்க்கை | ஆண் | பன்மை | எதிர் | - | செய்வாங்கள் | எழுத்துத் தமிழில் இல்லை |  |
| படர்க்கை | பெண் | ஒருமை | இறந்த | செய்தாள் | செய்தாள், செய்தவள் | - |  |
| படர்க்கை | பெண் | ஒருமை | நிகழ் | செய்கிறாள் | செய்யிறாள் | - |  |
| படர்க்கை | பெண் | ஒருமை | எதிர் | செய்வாள் | செய்வாள் | - |  |
| படர்க்கை | பெண் | பன்மை | இறந்த | - | செய்தாளவை, செய்தவளவை | எழுத்துத் தமிழில் இல்லை |  |
| படர்க்கை | பெண் | பன்மை | நிகழ் | - | செய்யிறாளவை | எழுத்துத் தமிழில் இல்லை |  |
| படர்க்கை | பெண் | பன்மை | எதிர் | - | செய்வாளவை | எழுத்துத் தமிழில் இல்லை |  |
| படர்க்கை | பலர் | - | இறந்த | செய்தார்கள் | செய்தவை, செய்திச்சினம் | - |  |
| படர்க்கை | பலர் | - | நிகழ் | செய்கிறார்கள் | செய்யினம் | - |  |
| படர்க்கை | பலர் | - | எதிர் | செய்வார்கள் | செய்வினம் | - |  |
| படர்க்கை | ஒன்றன் | - | இறந்த | செய்தது | செய்தது, செய்துது | - |  |
| படர்க்கை | ஒன்றன் | - | நிகழ் | செய்கிறது | செய்யிது | - |  |
| படர்க்கை | ஒன்றன் | - | எதிர் | செய்யும் | செய்யும் | - |  |
| படர்க்கை | பலவின் | - | இறந்த | செய்தன | செய்ததுகள் | - |  |
| படர்க்கை | பலவின் | - | நிகழ் | செய்கின்றன | செய்யுதுகள் | - |  |
| படர்க்கை | பலவின் | - | எதிர் | செய்யும் | செய்யுங்கள் | - | } |
# யாழ்ப்பாணத்துப் பேச்சுத் தமிழ்

## இலக்கணம்

### வினைச் சொற்களின் பயன்பாடுகள்

யாழ்ப்பாணப் பேச்சு வழக்கில் நான்கு வகையான பேச்சு வகைகள் உள்ளன. அவற்றை மரியாதை மிகு பேச்சு வகை, இடைநிலை பேச்சு வகை, சாதாரண பேச்சு வகை, மரியாதை அற்ற பேச்சு வகை என வகைப்படுத்தலாம். இதில் மரியாதை மிகு வகை என்பது "வாருங்கள் அல்லது வாங்கோ", "சொல்லுங்கள் அல்லது சொல்லுங்கோ" என்று பன்மையாக பேசப்படும் வகையாகும். இடைநிலை பேச்சு வகை என்பது "வாரும்", "சொல்லும்" என பேசப்படும் வகையாகும். சாதாரண பேச்சு வகை "வா", "போ", "இரு" போன்று பேசப்படும் வகையாகும். மரியாதை அற்ற பேச்சு வகை "வாடா", "சொல்லடா" என மரியாதையற்ற பயன்பாடாகும். இந்த மரியாதை அற்ற சொற்கள் நண்பர்களிடையேயோ, இளைய சகோதரர்களிடம் பெரியவர்களாலோ, குழந்தைகளிடம் பெற்றோராலோ, சிறியவர்களிடம் பெரியவர்களாலோ பயன்படுத்தப்படும். சிறியவர்களாக இருந்தாலும் பெரியவர்கள் அவர்களிடம், "வாங்கோ, சொல்லுங்கோ" போன்ற மரியாதையான சொற்களைப் பயன்படுத்தும் முறையும் உள்ளது. அதேவேளை கோபத்தில் பேசும்போதும் பேசப்படுவதுண்டு. இவற்றில் "இடை நிலை பேச்சு வகை" யாழ்ப்பாணத் தமிழரிடம் மட்டுமே காணப்படும் ஒரு தனிச்சிறப்பாகும். இந்த இடைநிலை பேச்சு வகை, தமிழ்நாட்டு பழங்கால அரசத் திரைப்படங்களில் காணப்பட்டாலும் தற்போது பெரும்பாலும் மறைந்து விட்ட நிலை என்றே கொள்ளக்கூடியதாக உள்ளது.  
இந்த இடைநிலை பேச்சு வகை நண்பர்களிடையேயும், சமவயதினரிடையேயுமே அதிக வழக்கில் உள்ளது. சிலவிடங்களில் வயதில் பெரியவர்கள் வயது குறைந்தவர்களையும், தொழில் நிலைகளில் உயர்நிலையில் இருப்போர் மக்களையும் பேசும் இடங்கள் உள்ளன. சிலநேரங்களில் இருவருக்கு இடையில் ஏற்படும் கருத்து முரண்பாட்டின் போது கோபத்தின் வெளிப்பாடாக மரியாதையை குறைத்து; "நீர்", "உமது", "உமக்கு" எனச் சுட்டுப்பெயர்கள் வடிவிலும், "இரும்", "வாரும்", "சொல்லும்" என வினைச் சொற்கள் வடிவிலும் பேச்சு வெளிப்படும் இடங்களும் உள்ளன.  
| மரியாதை மிகு பேச்சு வகை | இடைநிலை பேச்சு வகை | சாதாரண நிலை பேச்சு வகை | மரியாதை அற்ற பேச்சு வகை |  |
| --- | --- | --- | --- | --- |
| வாருங்கள்/வாங்கோ(ள்) | வாரும் | வா | வாடா |  |
| சொல்லுங்கள்/சொல்லுங்கோ(ள்) | சொல்லும் | சொல் | சொல்லடா |  |
| கேளுங்கள்/கேளுங்கோ(ள்) | கேளும் | கேள் | கேளடா |  |
| கதையுங்கள்/கதையுங்கோ(ள்) | கதையும் | கதை (சொல்) | கதையடா |  |
| என்ன சொன்ன நீங்கள்? | என்ன சொன்னீர்? | என்ன சொன்ன நீ? | என்னடா சொன்ன நீ? | } |  
சில சுட்டுப்பெயர் சொற்களும் மூன்று வகையான பேச்சு வழக்கைக் கொண்டுள்ளன.  
| மரியாதை மிகு பேச்சு வகை | இடைநிலை பேச்சு வகை | சாதாரண நிலை பேச்சு வகை |  |
| --- | --- | --- | --- |
| நீங்கள் | நீர் | நீ |  |
| உங்கள் | உமது | உன் |  |
| உங்களுக்கு | உமக்கு | உனக்கு | } |
# யாழ்ப்பாணத்துப் பேச்சுத் தமிழ்

## யாழ்ப்பாணத்துப் பேச்சுத் தமிழ்ச் சொற்கள்

### யாழ்ப்பாணத்துக்குச் சிறப்பான சொற்கள்

யாழ்ப்பாணத்துப் பேச்சு வழக்கில் பயன்படுகின்ற சொற்கள் பல அப்பகுதிக்கேயுரிய சிறப்பான பயன்பாடுகளாக அமைகின்றன. இவ்வாறான சொற்களில் சிலவற்றைக் கீழே காணலாம்.
# யாழ்ப்பாணத்துப் பேச்சுத் தமிழ்

## யாழ்ப்பாணத்துப் பேச்சுத் தமிழ்ச் சொற்கள்

### யாழ்ப்பாணத்துக்குச் சிறப்பான சொற்கள்

#### பெயர்ச் சொற்கள்

| ஆம்பிளை (ஆண்) | இளந்தாரி (இளைஞன்) | ஒழுங்கை (ஒடுங்கிய தெரு) |  |
| --- | --- | --- | --- |
| கதிரை (நாற்காலி) | கமம் (விவசாயம்/வயல்) | கமக்காரன் (விவசாயி) |  |
| காசு (பணம்) | காணி (நிலம்) | கொடி (பட்டம்) |  |
| சடங்கு (விவாகம்) | திகதி (தேதி) | பலசரக்கு (மளிகை) |  |
| பெட்டை (சிறுமி) | பெடியன் (சிறுவன்) | பேந்து/பிறகு (பின்பு) |  |
| பொம்பிளை (பெண்) | முடக்கு (பாதைத் திருப்பம்) | வளவு (வீட்டு நிலம்) |  |
| வெள்ளாமை (வேளாண்மை) | - | - | } |
# யாழ்ப்பாணத்துப் பேச்சுத் தமிழ்

## யாழ்ப்பாணத்துப் பேச்சுத் தமிழ்ச் சொற்கள்

### யாழ்ப்பாணத்துக்குச் சிறப்பான சொற்கள்

#### வினைச் சொற்கள்

| கதை (பேசு) | பறை (பேசு) | பாவி (பயன்படுத்து) |  |
| --- | --- | --- | --- |
| பேசு (ஏசு) | விளங்கு (புரிந்துகொள்) | வெளிக்கிடு (புறப்படு/உடை அணிந்து தயாராகு) | } |
# யாழ்ப்பாணத்துப் பேச்சுத் தமிழ்

## யாழ்ப்பாணத்துப் பேச்சுத் தமிழ்ச் சொற்கள்

### யாழ்ப்பாணத்துக்குச் சிறப்பான சொற்கள்

#### வினையெச்சங்கள்

| ஆறுதலா (மெதுவாக) | கெதியா (விரைவாக) | - | } |
| --- | --- | --- | --- |
# யாழ்ப்பாணத்துப் பேச்சுத் தமிழ்

## யாழ்ப்பாணத்துப் பேச்சுத் தமிழ்ச் சொற்கள்

### பிறமொழிச் செல்வாக்கு

#### போத்துக்கேய மொழிச் செல்வாக்கு

யாழ்ப்பாணம், 1591 ஆம் ஆண்டிலிருந்து, 1620 வரை போத்துக்கீசரின் செல்வாக்கின் கீழும், 1620 தொடக்கம் 1658 வரை அவர்களின் நேரடி ஆட்சியிலும் இருந்தது. யாழ்ப்பாணத்துடன் தொடர்பு கொண்ட முதல் மேல் நாட்டவர் இவர்களே ஆனதால், பல மேல் நாட்டுப் பொருட்களும், கருத்துருக்களும் யாழ்ப்பாணத்தில் அறிமுகமானது இவர்கள் மூலமேயாகும். இவற்றுடன் போத்துக்கீச மொழிச் சொற்கள் சிலவும் யாழ்ப்பாணப் பேச்சுத் தமிழில் கலந்துள்ளன. தமிழ் நாட்டில் போத்துக்கீசர் செல்வாக்கு மிகவும் குறைவாகவே இருந்தனால், யாழ்ப்பாணத்தைப்போல், தமிழ் நாட்டுப் பேச்சுத் தமிழில் போத்துக்கீச மொழிச் சொற்கள் அதிகம் ஊடுருவவில்லை.  
| அலுமாரி | cupboard | armário |  |
| --- | --- | --- | --- |
| அன்னாசி | Pineapple | ananás |  |
| ஆசுப்பத்திரி | மருத்துவமனை | hospital |  |
| கடுதாசி | கடிதம் | carta |  |
| கதிரை | நாற்காலி) | cadeira |  |
| குசினி | அடுக்களை | cozinha |  |
| கோப்பை | கிண்ணம் | copo |  |
| சப்பாத்து | காலணி | sapato |  |
| தாச்சி | இரும்புச் சட்டி | tacho |  |
| துவாய் | துவாலை | toalha |  |
| நத்தார் | நத்தார் | Natal |  |
| தோம்பு | நில உரிமைப் பட்டியல் | tombo |  |
| பாண் | வெதுப்பி | pão |  |
| பீங்கான் | செராமிக் தட்டு | palangana |  |
| பீப்பா | மரத்தாழி | pipa |  |
| பேனை | பேனா | pena |  |
| வாங்கு | bench | banco |  |
| விசுக்கோத்து | Biscuit | biscoito |  |
| விறாந்தை | Verandah | varanda | } |
# யாழ்ப்பாணத்துப் பேச்சுத் தமிழ்

## யாழ்ப்பாணத்துப் பேச்சுத் தமிழ்ச் சொற்கள்

### பிறமொழிச் செல்வாக்கு

#### இடச்சு மொழிச் செல்வாக்கு

ஒல்லாந்தர் 138 ஆண்டுகள் யாழ்ப்பாணத்தை முழுமையாக ஆண்டபோதிலும், போத்துக்கீசக் சொற்களைப் போல், டச்சு மொழிச் சொற்கள் யாழ்ப்பாணத் தமிழில் அதிகம் இடம் பெறவில்லை. எனினும், சில டச்சுச் சொற்கள் இன்னும் இங்கே புழக்கத்தில் இருந்துதான் வருகின்றன. கக்கூசு (கழிப்பறை), கந்தோர் (அலுவலகம்), காமரா அல்லது காம்பறா (அறை), தேத்தண்ணி (தேநீர்) போன்ற சொற்கள் டச்சு மொழியிலிருந்து வந்தவையாகும்.
# யாழ்ப்பாணத்துப் பேச்சுத் தமிழ்

## யாழ்ப்பாணத்துப் பேச்சுத் தமிழ்ச் சொற்கள்

### பிறமொழிச் செல்வாக்கு

#### ஆங்கில மொழிச் செல்வாக்கு

ஆங்கிலேயர் யாழ்ப்பாணத்தை 150 ஆண்டுகளுக்கு மேல் நேரடியாக ஆட்சி செய்தனர். பரந்த ஆங்கிலக் கல்வி வாய்ப்புக்களை அளித்ததன் மூலம் யாழ்ப்பாணச் சமுதாயத்தில் ஆங்கிலம் நிலையான ஒரு இடத்தைப் பெற வழி வகுக்கத்தனர். விடுதலைக்குப் பின்னரும், மேலைத்தேசப் பண்பாட்டுச் செல்வாக்கும், உலகமயமாதலும், ஆங்கிலத்தின் செல்வாக்கை யாழ்ப்பாணத்தில் மட்டுமன்றி உலகம் முழுவதிலும் நிரந்தரமாக்கியுள்ளது. மேலும் ஆங்கிலேயரின் ஆட்சிக் காலம், அறிவியலிலும், தொழில் நுட்பத்திலும் ஐரோப்பா துரித வளர்ச்சியைக் கண்ட காலம். ஏராளமான புதிய பொருட்களும், கருத்துருக்களும் உருவாகி உலகம் முழுவதும் அறிமுகப்படுத்தப்பட்டன. இதற்கான ஊடகமாக அமைந்தது ஆங்கிலமே. இதனால் இவையனைத்தும் ஆங்கிலப் பெயர்களுடனேயே அறிமுகமாயின. ஆங்கிலத்தில் கல்வி கற்று அம்மொழியிலேயே சிந்திக்கத் தொடங்கிய ஒரு குழுவினர் யாழ்ப்பாணத்திலும் உருவாயினர். இவ்வாறான நிலைமை உள்ளூர் மொழியில் பெருமளவிலான ஆங்கில ஊடுருவலுக்கு வழி சமைத்தது. வாழ்க்கையின் எல்லா அம்சங்கள் தொடர்பிலும், எல்லா மட்டங்களிலும் ஆங்கிலச் சொற்கள் பேச்சுத் தமிழில் பயன்படுத்தப்படுகின்றன. எழுத்து மொழியில் தமிழ்ச் சொற்கள் உருவாக்கப்பட்டுப் பயன்படுத்தப்பட்டு வந்தாலும், பேசும்போது மக்கள் பெருமளவில் ஆங்கிலச் சொற்களைப் பயன்படுத்தியே வருகின்றனர். *பஸ், ஐஸ்கிறீம், சைக்கிள், மோட்டார், சினிமா, கமரா, ஸ்ரூடியோ,...* என நூற்றுக்கணக்கான ஆங்கிலச் சொற்களை யாழ்ப்பாண மக்கள் தமிழ்ச் சொற்கள் போலவே பயன்படுத்தி வருவதைக் காணலாம்.
# யாழ்ப்பாணத்துப் பேச்சுத் தமிழ்

## யாழ்ப்பாணத்துப் பேச்சுத் தமிழ்ச் சொற்கள்

### பிறமொழிச் செல்வாக்கு

#### வேறு மொழிச் சொற்கள்

முன் சொல்லப்பட்டவர்கள் தவிர்ந்த பிற வெளி நாட்டாருக்கு யாழ்ப்பாணத்துடன் நேரடித் தொடர்பு கிடையாது. எனினும், தமிழ் நாட்டில் தமிழுக்கு அறிமுகமாகிய பல திசைச் சொற்களில் சில யாழ்ப்பாணத்திலும் பயன்பாட்டிலுள்ளன. தமிழ் நாட்டில், பாரசீக மொழி, ஹிந்தி, உருது, அரபி ஆகிய மொழிகளிலிருந்து பல சொற்கள் பேச்சுத் தமிழில் புழங்குகின்றன. இவற்றுட் சில யாழ்ப்பாணத்தில், செய்தித்தாள்கள், வானொலிகள் ஊடாக எழுத்துத் தமிழில் புழங்கினாலும், பேச்சுத் தமிழில் மிகக் குறைவாகவே பயன்படுத்தப்படுகின்றன. பதிலாகத் தமிழ்ச் சொற்களோ ஆங்கிலக் கடன் சொற்களோ பயன்படுகின்றன. இவ்வாறு தமிழ் நாட்டில் பயின்படுத்தப்படும் பிற மொழிச் சொற்கள் சிலவற்றையும் யாழ்ப்பாணப் பேச்சு வழக்கில் அவற்றின் நிலைமையையும் கீழ்வரும் அட்டவணை காட்டுகின்றது.  
| பாரசீக மொழிச் சொற்கள் |  |  |  |  |
| --- | --- | --- | --- | --- |
| ஜாமீன் | பிணை | சிபார்சு | சிபார்சு |  |
| சிப்பாய் | ஆமிக்காரன் | சுமார் | கிட்டத்தட்ட |  |
| பந்தோபஸ்து | பாதுகாப்பு | ரஸ்தா | வீதி, தெரு, ரோட்டு |  |
| ஆசாமி | ஆள் | இலாகா | திணைக்களம் |  |
| மாமூல் | வழமை | வசூல் | - |  |
| அசல் | - | அந்தஸ்து | அந்தஸ்து |  |
| ஆஜர் | - | உஷார் | உசார் |  |
| தபால் | தபால் | ருஜு | அத்தாட்சி, சாட்சி | } |
# யாழ்ப்பாணத்துப் பேச்சுத் தமிழ்

## யாழ்ப்பாணத்துப் பேச்சுத் தமிழ்ச் சொற்கள்

### பிற சொற்கள்

- இங்கே - இங்கை, இன்ச
- உண்மையானவரே - மெய்ய
- அங்கே - அங்கை
- முடிந்தது - போச்சு
- போதும் - காணும், பத்தும்
- போதாது - காணாது, பத்தாது
- பாருங்கள் - பாருங்கோ
# தீவினை (பௌத்தநெறி)

**தீவினைகள் பத்து** என்று பௌத்தநெறி குறிப்பிடுகிறது. மணிமேகலை நூலில், இவை என்னென்ன என்று அறவண அடிகள் மணிமேகலைக்கு விளக்குகிறார். இவற்றைப் *பாரமிதை* என்றும் வழங்குவர். அவை:
- கொலை, களவு, காமம் – 3
- பொய், குறளை, கடுஞ்சொல், பயனில்சொல் – 4
- வெஃகல், வெகுளல், பொல்லாக் காட்சி – 3
# சித்தாந்தத் தொகை

**சித்தாந்தத் தொகை** மறைந்துபோன தமிழ்நூல்களில் ஒன்று. 9 ஆம் நூற்றாண்டினதாகக் கொள்ளத்தக்கது. பௌத்த சித்தாந்தம் முழுவதையும் தொகுத்துக் கூறும் ஒரு நூல் இது.  
அருள்நெறியால் பாரமிதை ஆறைந்தும் உடனடக்கி  
பொருள்முழுதும் போதிநிழல் நன்குணர்ந்த முனிவன்தன்  
அருள்மொழியான் நல்வாய்மை அறிந்தவரே பிறப்பறுப்பார்  
மருள்நெறியாம் பிறநூலும் மயக்கறுக்கு மாறுளதோ  
என்னும் அதன் பாடல் ஒன்று, திருவொற்றியூர் ஞானப்பிரகாசர் எழுதிய சிவஞான சித்தியார் நூலின் பரபக்க உரைநூலில் காட்டப்பட்டு, இது பௌத்தரின் சித்தாந்தத் தொகை எனக் குறிப்பிடப்பட்டுள்ளது.  
மருள்தரு மனம் வாய் மெய்யில் கொலை முதல் வினை பத்தாமே என்பது சித்தாந்தத் தொகை  
(இந்தப் பத்துப் பாரமிதைகள் உடலில் பாரமாக இருக்கும் கூறுபாடுகள் என மணிமேகலை காப்பியத்தில் காட்டப்பட்டுள்ளன.)
# சித்தாந்தத் தொகை

## கருவிநூல்

- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், 2005
# வார்ப்புரு:துகள்

<noinclude></noinclude><includeonly>  
|label11=Discovered
|data11=}
|label12=Types
|data12=}
|label13=Mass
|data13=}
|label14=Mean&nbsp;lifetime
|data14=}
|label15=Full&nbsp;width
|data15=}
|label16=Decays&nbsp;into
|data16=}
|label17=Electric&nbsp;charge
|data17=}
|label18=Charge&nbsp;radius
|data18=}
|label19=Electric&nbsp;dipole moment
|data19=}
|label20=Electric&nbsp;polariability
|data20=}}
|label21=Magnetic&nbsp;moment
|data21=}
|label22=Magnetic&nbsp;polariability
|data22=}}
|label23=Color charge
|data23=}}
|label24=Spin
|data24=}
|label25=Spin states
|data25=}
|label26=Lepton&nbsp;number
|data26=}
|label27=Baryon&nbsp;number
|data27=}
|label28=Strangeness
|data28=}
|label29=Charm
|data29=}
|label30=Bottomness
|data30=}
|label31=Topness
|data31=}
|label32=Isospin
|data32=}
|label33=Isospin&nbsp;projection
|data33=}
|label34=Weak&nbsp;isospin
|data34=}
|label35=Weak&nbsp;isospin projection
|data35=}
|label36=Hypercharge
|data36=}
|label37=Weak&nbsp;hypercharge
|data37=}
|label38=Chirality
|data38=}
|label39=*B* &minus; *L*
|data39=}
|label40=*X*
|data40=}
|label41=Parity
|data41=}
|label42=G&nbsp;parity
|data42=}
|label43=C&nbsp;parity
|data43=}
|label44=R&nbsp;parity
|data44=}
|label45=Condensed
|data45=}
}}</includeonly>
# அறவண அடிகள்

**அறவண அடிகள்** மணிமேகலை காப்பியத்தில் வரும் பௌத்த துறவி. கோவலன், மாதவி ஆகியோரின் மகள் மணிமேகலைக்குப் புத்தநெறியைப் புகட்டியவர். புகார் நகரத்தில் வாழ்ந்தவர். புகார் நகரத்தைக் கடல் கொண்ட பின் கச்சிமாநகருக்கு வந்து அறமுறைத்தவர்.
- மறவணம் நீத்த மாண்பால் இவரை அறவண அடிகள் என்றனர்.
- உடலுக்குப் பாரமாக ஒட்டிக்கொண்டுள்ள பத்துத் தீவினைகளைக் களையவேண்டும் என மணிமேகலைக்குப் புகட்டியவர்.
- நரைத்த முடி, நடுக்கமில்லா மூதுரை வழங்கும் நாவை உடையவர் அடிகள்.
- மாதவி தன் மகள் மணிமேகலையைப் பத்தினித்தெய்வம் கண்ணகியின் மகள் என்று தன் தோழி வயந்தமாலைக்குக் கூறி, அவளை அறவண அடிகளிடம் அடைக்கலப்படுத்துகிறாள். அப்போது பிறந்தவர்க்குப் பெருந்துன்பம், பிறவாதவர்க்குப் பேரின்பம், பற்றால் பிறவி வரும் என்று அடிகள் அருளுரை வழங்குகிறார்.
- மணிமேகலைக்கு அமுதசுரபி வழங்கிய தீவதிலகை ‘தீவினை அறுக்கும் செய்தவப் பயிற்சி’யை அறவண அடிகளிடம் பெறுமாறு ஆற்றுப்படுத்துகிறது.
- புகார் நகரத்தைப் கடல் கொண்டபின் துறவு மேற்கொண்டிருந்த மாதவியும், அறவண அடிகளும் காஞ்சிபுரத்துக்கு வந்துவிட்டனர்.
# தி. ச. சின்னத்துரை

**தி. ச. சின்னத்துரை** (*Thirugnana Sampanthar Sinnathuray*, செப்டம்பர் 22, 1930 - சனவரி 16, 2016), சிங்கப்பூர் உச்சநீதிமன்றத்தின் முன்னாள் நீதிபதி ஆவார். இலண்டன் பல்கலைக்கழகக் கல்லூரியில் சட்டம் பயின்றார். சிங்கப்பூர் திரும்பிய பின், வழக்குரைஞராக பயிற்சி பெற்றார். சிங்கப்பூர் பிரதமர் இவரை உயர்நீதிமன்ற நீதிபதியாக நியமித்தார்.. இவருடன் சேர்த்தே அன்றுவரை ஆறு நீதிபதிகளே பதவியில் இருந்தனர். பின்னர் நிலக் கையகப்படுத்தலுக்கான உயர் ஆணையராக நியமிக்கப்பட்டார். சிங்கப்பூர் இராணுவ நீதிமன்றத்தின் அதிபராகவும் இருந்துள்ளார். பொதுத் தொண்டு ஆர்வலர் விருதினை சிங்கப்பூர் பிரதமர் இவருக்கு வழங்கினார் என்பது குறிப்பிடத்தக்கது.
# கொசு ஒழிப்பு

**கொசு ஒழிப்பு** என்பது கொசுக்களால் மனித உடலுக்கு ஏற்படும் மலேரியா, டெங்கு காய்ச்சல் சிக்குன்குனியா நோய்களை தடுக்க கொசுக்களை கட்டுப்படுத்தும் முன் எச்சரிக்கை நடவடிக்கை ஆகும். கொசுக்கள் மக்களைக் கடிக்காமல் கொசு வலைகள் பாதுகாக்கின்றன. தூங்கும்போது கொசுவலை உபயோகிப்பது கடினமான சூழலில் கொசுக்கடிக்கு எதிரான களிம்பு, கொசுவர்த்திச் சுருள் போன்ற கொசுவிரட்டிகள் பயன்படுத்தல் என்பன கொசு கடிக்காமல் பாதுகாத்துக்கொள்ள உதவும்.
# கொசு ஒழிப்பு

## இரசாயன கொசுவிரட்டி பின்விளைவுகள்

கொசுக்களை விரட்ட பயன்படுத்தும் பொருட்களில் கொசுக்களை அழிக்கும் இரசாயனம் அலெத்ரின்(alletrin) சார்பு பொருட்கள் உள்ளன.  
இது கொசுக்களை மட்டும் அழிப்பதில்லை மனிதனின் சுவாசப்பையில் நச்சுப்பொருள் கலந்து நாளடைவில் மார்புச்சளி, தும்மல் தலைவலி போன்ற உடல்நலக்கேடுகள் விளைகின்றன.
# எட்விக் கண்ணாடிக் குவளை

**எட்விக் கண்ணாடிக் குவளை** (Hedwig glass) என்பது, கிபி 10-12 ஆம் நூற்றாண்டுக் காலப் பகுதியில் மையக் கிழக்கில் அல்லது நோர்மன் சிசிலியில் தோன்றிய ஒருவகைக் கண்ணாடிக் குவளை ஆகும். இவ்வாறான மூன்று குவளைகளை வைத்திருந்தார் எனக் கருதப்படும் சிலேசிய இளவரசியான செயின்ட் எட்விக்கின் (1174–1245) பெயரைத் தழுவியே இக்குவளைக்குப் பெயரிடப்பட்டது. இது வரை முழுமையான 14 குவளைகளே இருப்பதாகத் தெரிய வருகிறது. இக்குவளை வகை தோன்றிய இடம் குறித்து எகிப்து, ஈரான், சிரியா என்பவற்றுக்கு இடையே சர்ச்சை நிலவுகிறது. இவை இசுலாமியத் தயாரிப்போ இல்லையோ இவற்றில் நிச்சயமாக இசுலாமியக் கண்ணாடிக் குவளைகளின் செல்வாக்கு உண்டு. முசுலிம் கைப்பணியாளர்களால் செய்யப்பட்டதாகக் கருதப்படும் இக் குவளைகளில் கிறித்தவப் படிமங்களைக் காணமுடிகிறது. இக்குவளைகள் ஏற்றுமதிக்காகச் செய்யப்பட்டதால் அல்லது கிறித்தவ வாடிக்கையாளர்களுக்காகச் செய்யப்பட்டதால் இப்படிமங்கள் இடம்பெற்று இருக்கக்கூடும். இக் குவளைகள் நோர்மன் சிசிலியில் 11 ஆம் நூற்றாண்டில் உருவாக்கப்பட்டவை என்னும் கருத்தை ரோசுமேரி லியார்க்கே என்பவர் தான் 2005 ஆம் ஆண்டில் எழுதிய நூலொன்றில் வெளியிட்டார். இக்கருத்துக்கு வல்லுனர்கள் மத்தியில் ஓரளவு ஆதரவு உண்டு.
# எட்விக் கண்ணாடிக் குவளை

## வடிவமைப்பு

இது வரை அறியப்பட்ட 14 குவளைகளுமே ஏறத்தாழ ஒரே வடிவம் கொண்டவை. தடிப்பான சுவர்களையும், நேரான பக்கங்களையும் கொண்ட இக் குவளைகளின் அடிப்பகுதியில் விளிம்புப் பட்டைகள் உள்ளன. இவை ஏறத்தாழ 14 சமீ உயரமும், 14 சமீ விட்டமும் கொண்டவை. ஒன்றைத் தவிர ஏனையவை எல்லாம் சில்லுவெட்டு முறையில் செய்யப்பட்ட அலங்கார வேலைப்பாடுகளோடு கூடியவை. இக் குவளைகள் புகைத்தன்மையான உலோக நிறம் உடையவை. சில பச்சை, மஞ்சள் சாயல்கள் கொண்ட கண்ணாடியால் ஆனவையாகக் காணப்படுகின்றன. அலங்கார வேலைப்பாடுகள் இரண்டு விதமான பாணிகளைச் சேர்ந்தவை. நான்கு குவளைகள் சமாரா பாணி "சி" இலிருந்து பெறப்பட்ட பண்பியல் வடிவ அலங்காரங்கள் கொண்டவை. எட்டுக் குவளைகளில் அலங்காரத்துக்கு சிங்கம், கழுகு, புற்றாவர வகைகள் அடங்கிய தாவர விலங்கு உருவங்கள் பயன்படுத்தப்பட்டு உள்ளன.  
இக்குவளைகள், நடுக் காலத்தில் ஆடம்பரப் பொருட்களுள் ஒன்றாகக் கருதப்பட்டதும், பாத்திமிய எகிப்தில் செய்யப்பட்டதுமான பாறைப் பளிங்குச் செதுக்குப் பாண்டங்களை முன்மாதிரியாகக் கொண்டு செய்யப்பட்டிருக்கக்கூடும். மேற்படி பாறைப் பளிங்குச் செதுக்குப் பாண்டங்கள் பெரும்பாலும் தேவாலயப் பொக்கிசங்களிடையே காணப்படுகின்றன. எடுத்துக்காட்டாக வெனிசின் புனித மார்க் பசிலிக்காவின் பொக்கிசங்களில் இப்பாண்டங்களும் உள்ளன.
# உலகத் தெலுங்கு மாநாடு

**உலகத் தெலுங்கு மாநாடு (ప్రపంచ తెలుగు మహాసభలు, பிரபஞ்ச தெலுங்கு மகாசபை, World Telugu Conference)** தெலுங்கு மொழியின் பயன்பாட்டையும் வளர்ச்சியையும் கருத்தில் கொண்டு நடத்தப்படுகிறது. உலகம் முழுதும் வாழும் தெலுங்கு மொழி ஆர்வலர்கள் இம்மொழியின் வளர்ச்சி தொடர்பான கருத்துகளை இம்மாநாட்டில் பகிர்ந்து கொள்வர். முதல் மாநாடு 1975 இல் ஐதராபாத்திலும், இரண்டாவது மாநாடு 1981 ஆம் ஆண்டில் மலேசியத் தலைநகர் கோலாலம்பூரிலும், 1990 ஆம் ஆண்டில் மொரீசியசிலும், நான்காவது மாநாடு 2012 ஆம் ஆண்டு டிசம்பர் மாதம் திருப்பதியிலும் நடைபெற்றன.
# உலகத் தெலுங்கு மாநாடு

## முதலாம் மாநாடு

முதலாம் உலகத் தெலுங்கு மாநாடு ஆந்திரப் பிரதேசத்தின் தலைநகரான ஐதராபாத்தில் ஏப்பிரல் 12-18 நாட்களில் நடத்தப்பட்டது. கிட்டத்தட்ட 1500 ஆர்வலர்கள் பங்கேற்றனர் 28 துறைகளில் ஏறத்தாழ 100 கட்டுரைகள் படிக்கப்பட்டன.
# உலகத் தெலுங்கு மாநாடு

## இரண்டாம் மாநாடு

1981 ஆம் ஆண்டு ஏப்ரல் 14 முதல் 18 வரை மலேசியத் தலைநகர் கோலாலம்பூரில் நடத்தப்பட்டது. மலேசியாவில் உள்ள மலேசிய ஆந்திர சங்கம் இதற்கான ஏற்பாடுகளை செய்து உதவியது.
# உலகத் தெலுங்கு மாநாடு

## மூன்றாம் மாநாடு

மூன்றாம் மாநாடு மொரீசியசில் 1990 ஆம் ஆண்டு டிசம்பர் 8,9,10 ஆகிய நாட்களில் நடத்தப்பட்டது. தெலுங்கு பல்கலைக்கழகம், தெலுங்கு பண்பாட்டு அறக்கட்டளை, மொரீசியசு இந்திரா காந்தி பண்பாட்டு மையம், ஆந்திரப் பிரதேச அரசு ஆகியவற்றின் துணையுடன் மாநாட்டு நிகழ்வுகள் நடத்தப்பட்டன.
# உலகத் தெலுங்கு மாநாடு

## நான்காவது மாநாடு

2012 ஆம் ஆண்டில் டிசம்பர் 28, 29, தேதிகளில் திருப்பதியில் நான்காவது மாநாடு நடத்தப்பட்டது. இந்நிகழ்வு திருப்பதியில் உள்ள ஸ்ரீவெங்கடேஸ்வர கால்நடைப் பல்கலைக்கழகத்தில் நடைபெற்றது. இவ்விழாவில் ஆந்திர முதல்வர் கிரண்குமார் ரெட்டி, நடிகர் சிரஞ்சீவி, தமிழக ஆளுனர் கோனியேட்டி ரோசைய்யா ஆகியோர் சிறப்பு விருந்தினர்களாக கலந்து கொண்டனர்.
# உலகத் தெலுங்கு மாநாடு

## ஐந்தாவது மாநாடு

ஐந்தாவது மாநாடு தமிழகத் தலைநகர் சென்னையில் காமராஜர் அரங்கில், ஜூன் 1 தொடங்கி மூன்று நாட்கள் நடத்தப்படும் என்று அறிவிப்பு வெளியாகி உள்ளது. இம்மாநாட்டில் தெலுங்கு மொழிக்கும், மராத்தி, தமிழ், ஒரிய மொழி ஆகியனவற்றிற்கும் உள்ள தொடர்பு ஆய்வு செய்யப்படும் என மாநாட்டு அமைப்பாளர் கூறியுள்ளார். கர்நாடகா, தமிழ்நாடு, மகாராஷ்டிரா ஆகிய மாநிலங்களில் தெலுங்கு மொழியின் நிலை குறித்தும் பிரதிநிதிகள் பேசுவார்கள் என்றும் தெரிவித்துள்ளார். சென்னையில் தெலுங்கு பண்பாட்டு மையம் திறக்கப்படும் என்றும் அறிவிக்கப்பட்டுள்ளது.
# உலகத் தெலுங்கு மாநாடு

## தமிழும் தெலுங்கும்

தமிழும் தெலுங்கும் திராவிட மொழிகள். இவை இந்திய அரசால் செம்மொழிகளாக அங்கீகரிக்கப்பட்டுள்ளன. தமிழ், தெலுங்கு ஆகிய இரண்டு மொழிகளையும் திராவிடப் பல்கலைக்கழகத்தில் கற்கலாம். இவ்விரண்டு மொழிகளுக்கும் உலகளாவிய மொழி மாநாடுகள் நடைபெற்றுள்ளன. தமிழ்த் தாய் வாழ்த்தைப் போன்றே "மா தெலுகு தல்லிக்கி" என்ற தெலுங்குத் தாய் வாழ்த்தும் உள்ளது. தமிழுக்கு பல மாநாடுகள் நடைபெற்றதை சுட்டிக் காட்டிப் பேசிய மூத்த அறிஞர் தெலுங்கு மொழியின் வளர்ச்சிக்கு இது முக்கியம் எனக் கூறியிருக்கிறார்.
# உலகத் தெலுங்கு மாநாடு

## மேலும் பார்க்க

- தெலுங்கு மொழி நாள்
- தெலுங்கு புத்தாண்டு
# புத்தனைப் போற்றல்

**புத்தனைப் போற்றும் தொடர்கள்** மணிமேகலை நூலில் சிறப்பாகக் கூறப்பட்டுள்ளன. மணிபல்லவத் தீவில் கோமுகி என்னும் பொய்கையில் புத்தர் பிறந்த நாளில், உணவு அள்ள அள்ளக் குறையாத அமுத சுரபியை மணிமேகலை பெற்றாள். பசிப்பிணி நீக்கும் பாத்திரம் அது. தீவதிலகை வாயிலாக அதனைத் தனக்கு அளித்த புத்தர் தெய்வத்தை, மணிமேகலை போற்றும் வரிகள் இவை:  
:மாரனை வெல்லும் வீர நின்அடி
:தீநெறிக் கடும்பகை கடிந்தோய் நின்அடி
:பிறர்க்குஅறம் முயலும் பெரியோய் நின்அடி
:துறக்கம் வேண்டாத் தொல்லோய் நின்அடி
:எண்பிறக்கு ஒழிய இறந்தோய் நின்அடி
:கண்பிறர்க்கு அளிக்கும் கண்ணோய் நின்அடி
:தீமொழிக்கு அடைத்த செவியோய் நின்அடி
:வாய்மொழி சிறந்த நாவோய் நின்னடி
:நரகர் துயர்கெட நடப்போய் நின்அடி
:உரகர் துயரம் ஒழிப்போய் நின்அடி
:வணங்குதல் அல்லது வாழ்த்தல்என் நாவிற்கு
:அடங்காது
# புத்தனைப் போற்றல்

## ஒப்புநோக்கம்

- தாளை வணங்குதல்
- நாதன் தாள் வாழ்க
- ஈசன் அடி போற்றி
- மணிவண்ணா நின் சேவடி செவ்வி திருக்காப்பு
# இந்தியாவில் காற்றுத் திறன்

**இந்தியாவில் காற்றுத் திறன்** பயன்பாடு 1990களில் துவங்கி குறுகிய காலத்திலேயே உலகின் ஐந்தாவது இடத்தை எட்டி உள்ளது. 2009-11 ஆண்டுகளில் இந்தியாவின் வளர்ச்சிவீதம் ஏனைய முதல் நான்கு நாடுகளை விடக் கூடியதாகும்.  
மின் திறனளவில் ஐந்தாவது மிகப் பெரும் உற்பத்தியாளராக விளங்குகிறது.தமிழ்நாட்டின் கயத்தாறில் இயங்கும் காற்றுப் பண்ணை.]]
மார்ச்சு 31, 2011 நிலவரப்படி காற்றுத் திறனால் கிடைக்கும் மின்சாரத்தின் நிறுவப்பட்டத் திறனளவு 17967 மெகாவாட்களாக உள்ளது. இது பெருமளவில் தமிழ்நாட்டிலிருந்தும் (7134 மெ.வா), குசராத்திடமிருந்தும் (2,884 மெ.வா) கிடைக்கிறது. மேலும் மகாராட்டிரம் (2310.70 மெ.வா), கர்நாடகம் (1730.10 மெவா), இராசத்தான் (1524.70 மெ.வா), மத்தியப் பிரதேசம் (275.50 மெ.வா), ஆந்திரப் பிரதேசம் (200.20 மெ.வா), கேரளம் (32.8 மெ.வா), ஒரிசா (2 மெ.வா) மேற்கு வங்காளம் (1.1 மெ.வா) மாநிலங்களும் மற்றும் பிற மாநிலங்களும் (3.20 மெ.வா) வெவ்வேறு அளவுகளில் பங்கேற்கின்றன. 2012ஆம் ஆண்டில் கூடுதலாக 6,000 மெ.வா காற்றுத்திறன் மின்சாரம் நிறுவப்படத் திட்டமிடப்பட்டுள்ளது. இந்தியாவின் மொத்த நிறுவப்பட்ட மின்சார திறனளவில் 6% காற்றுத் திறனால் பெறப்படுகிறது.
# இந்தியாவில் காற்றுத் திறன்

## தமிழ்நாட்டில் காற்றுத் திறன் பயன்பாடு (7134 மெகாவாட்)

7000 மெகாவாட் உயர்மட்ட காற்றுத்திறன் மின்னுற்பத்தியைக் கொண்ட தமிழ்நாடு தெற்காசியாவின் காற்றுத்திறன் மையங்களில் முக்கியமான ஒன்றாக விளங்குகிறது. இந்தியாவின் மொத்த காற்றுத் திறன் உற்பத்தியில் 40% தமிழகத்திலிருந்து பெறப்படுகிறது. காற்றுப் பண்ணைகள் உள்ள முதன்மை மாவட்டங்களாக கன்னியாகுமரி, திருநெல்வேலி, திருப்பூர், கோயம்புத்தூர் மற்றும் காஞ்சிபுரம் மாவட்டங்கள் திகழ்கின்றன.
# நீர்ம ஓட்ட வெப்பநிலை

**நீர்ம ஓட்ட வெப்பநிலை** (ஆங்கிலம்: Pour point temperature) என்பது, ஒரு நீர்மம் எந்த குறைந்த வெப்பநிலையில் தன் நீர்ம நிலையை இழந்து அரைதிண்ம நிலைக்கு மாறுகின்றதோ அந்த வெப்பநிலையைக் குறிப்பதாகும்.  
இது பொதுவாக கச்சா எண்ணெய் மற்றும் உயவு எண்ணெய்களின் பண்புகளில் ஒன்றாகும்.
# தப்ரபேன்

**தப்ரபேன்** அல்லது **தப்ரொபானா** (*Taprobana*) என்பது இந்தியப் பெருங்கடலில் அமைந்துள்ள ஓர் தீவின் வரலாற்றுப் பெயராகும். கிரேக்கப் புவியியலாளரான மெகஸ்தெனஸ் என்பவர் கிட்டத்தட்ட கி.மு. 290 இல் ஐரோப்பியர்களுக்கு இது குறித்து முதன் முதலில் தெரியப்படுத்தினார். பின்னர் இது தொலெமியின் நூலில் ஆசியாக் கண்டத்துக்குத் தெற்கில் இருப்பதாகக் காட்டப்பட்ட ஒரு பெரிய தீவைக் குறிக்கப் பாவிக்கப்பட்டது. இப் பெயர் 1602 இல் எழுதப்பட்ட தொம்மாசோ கம்பனெல்லாவின் சிவிட்டாஸ் சோலிஸ் (*Tommaso Campanellas Civitas Solis*) என்னும் நூலிலும் குறிப்பிடப்பட்டுள்ளது.  
இப்பெயரால் தொலமியின் நிலப்படத்தில் குறிக்கப்படும் தீவு எது என்பது நீண்ட காலமாகத் தெளிவில்லாத ஒன்றாகவே இருந்து வந்தது. தற்காலத்தில் இது இலங்கையையே குறிப்பதாகப் பொதுவாக ஏற்றுக்கொள்ளப்படுகிறது எனினும், அவ்வப்போது இது குறித்த ஐயங்கள் எழுப்பப்பட்டு வருகின்றன. தப்ரபேன் என அடையாளம் காணப்பட்ட இடங்களுள் பின்வருவன அடங்கும்:  
- இலங்கை, தொலெமியின் வரைபடத்தில் உள்ளபடி.
- சுமாத்திரா,
- ஒரு பொய்த்தீவு  
தப்ரபேன், லூயிஸ் டி கமோஸ் (1524–1580) என்பவர் எழுதிய ஒஸ் லூசியாடாஸ் என்னும் போர்த்துக்கேய இதிகாசக் கவிதையின் முதற் பகுதியில் குறிப்பிடப்பட்டு உள்ளது.
# தப்ரபேன்

## தப்ரபேனை அடையாளம் காண்பதில் குழப்பங்கள்

தப்ரபேனை அடையாளம் காண்பதில், தொலமியின் நிலப்படத்தில் காட்டப்பட்டுள்ள அதன் அளவு ஒரு முக்கியமான பிரச்சினை. தப்ரபேன் மிகவும் பெரிதாகக் காட்டப்பட்டிருந்த அதே வேளை, இந்தியா அதன் உண்மையான அளவை விடவும் மிகவும் சிறிதாகக் காட்டப்பட்டிருந்தது. இப்பிரச்சினையைத் தீர்க்க முற்பட்ட பிரெஞ்சுப் புவியியலாளரான கொசீன் (Gosseinn) என்பவர், இந்தியாவின் தக்காணப் பகுதிகளை இந்தியாவில் இருந்து பிரித்து தப்ரபேனுடன் சேர்த்துக் காட்டியதாலேயே தப்ரபேன் இவ்வளவு பெரிதாகியது என்னும் கருத்தை அவர் முன்வைத்தார். பெரிய சிந்தனையாளனாக விளங்கிய இம்மானுவேல் கான்ட், தப்ரபேன் என்பது மடகாசுக்கர் தீவைக் குறிப்பதாகக் கூறினார். ஜியோவன்னி டொமினிக் கசினி என்பார், தப்ரபேனை இன்றைய மாலைதீவுகள் இருக்கும் இடத்தில் இருந்த ஒரு தீவாகக் காட்ட முற்பட்டார். இது அலைகளின் தாக்கம் காரணமாகக் கடலுள் மூழ்கி விட்டதாக அவர் கூறினார்.
# தப்ரபேன்

## தப்ரபேன் என்பது இலங்கையே என்னும் கருத்து

இலங்கையின் மேற்குக் கரையில் இருந்த குதிரைமலை என்னும் பழங்காலத் துறைமுகம், அப்பகுதியின் மண்ணின் செப்பு நிறம் காரணமாகத் தம்பபண்ணி எனும் பெயரால் அழைக்கப்பட்டது என்பது மகாவம்சத்தின் விளக்கம். தமிழ்நாட்டின் திருநெல்வேலி மாவட்டத்துக்கு ஊடாகச் செல்லும் தாமிரபரிணி (சமசுக்கிருதம்: தாம்ரபர்ணி) ஆறு கடலில் கலக்கும் இடத்துக்கு எதிரே இருப்பதால் அப்பகுதியில் இருந்து குடியேறிய மக்கள் இதற்குத் தாமிரபரிணி எனப் பெயர் இட்டிருக்கலாம் என்றும் தாமிரபரிணியின் பாளி மொழி வடிவமே தம்பபண்ணி என்னும் பெயர் என்பதும் இன்னொரு கருத்து. தப்ரபேன் என்பது, *தாம்ரபர்ணி* என்பதன் கிரேக்க மொழிப்படுத்தலாக இருக்கக்கூடும். அதேவேளை, தொலமியின் தப்ரபேனின் நிலப்படத்தில் குறிக்கப்பட்டுள்ள பல இடப்பெயர்களையும் இலங்கையின் இடப்பெயர்களுடன் இலகுவாக அடையாளம் காண முடிகிறது. எடுத்துக்காட்டாக அனுரோக்ராமு, நாகதிபி, முன்டோட்டு போன்றவை பழங்காலத்தில் புகழ் பெற்று விளங்கிய இலங்கையின், அனுராதபுரம், நாகதீபம், மாதோட்டம் போன்ற இடங்களுடன் பொருந்தி வருகின்றன. தவிர, இலங்கை மிகப் பழைய காலம் தொட்டே கிரேக்கர்களுக்குப் பழக்கமானது. கிறித்துவுக்கு முற்பட்ட காலத்திலேயே கிரேக்க வணிகர்கள் தென்னிந்தியாவுடனும், இலங்கையுடனும் தொடர்பு கொண்டிருந்ததற்குச் சான்றுகள் உள்ளன.
# தப்ரபேன்

## சுமாத்ராவே தப்ரபேன் என்னும் கருத்து

இந்தக் கருத்து 15 ஆம் நூற்றாண்டுக்குப் பின்னர் ஏற்பட்டது. இத்தாலியப் பயணியான நிக்கோலோ டி கொன்டி என்பவரே முதலில் தப்ரபேனும் இலங்கையும் வேறு வேறானவை என்ற கருத்தை முன்வைத்தார். தப்ரபேனை இவர் சுமாத்ராவுடன் அடையாளம் கண்டார். இதைத் தொடர்ந்து இவ்விடயத்தில் ஆர்வம் கொண்ட பலரும் பல்வேறு கருத்துக்களை முன்வைக்கலாயினர்.  
கிரேக்கர்களின் தப்ரபேன் பற்றிய விபரிப்புகள் பெருமளவுக்கு சுமாத்திராவுக்கும் பொருந்தக்கூடியவை. தொலமியின் தப்ரபேனுக்கு யானைகள், வாசனைத் திரவியங்கள் போன்றவற்றின் ஏற்றுமதியோடு தொடர்பு கூறப்படுகிறது. இதுவும் இலங்கையைப் போலவே சுமாத்திராவுக்கும் பொருத்தமாக அமைகின்றது. 1580ல் செபாசுட்டியன் முன்சுட்டர் (Sebastian Munster) என்னும் நிலப்பட வரைவாளர் வரைந்த தப்ரபேனின் நிலப்படம், தப்ரபேனை சுமாத்திராவுடன் அடையாளம் காண்கிறது. இந்நிலப்படம் *Sumatra Ein Grosser Insel’(சுமாத்ரா, ஒரு பெரிய தீவு)* என்னும் செருமன் மொழித் தலைப்புடன் கூடியது.
# உன் கண்ணில் நீர் வழிந்தால்

**உன் கண்ணில் நீர் வழிந்தால்** (*Un Kannil Neer Vazhindal*) 1985 ஆம் ஆண்டு பாலு மகேந்திரா இயக்கத்தில் ரஜினிகாந்த் நடித்து வெளிவந்த திரைப்படமாகும். இப்படத்தில் ஒய். ஜி. மகேந்திரன், மாதவி, வி. கே. இராமசாமி, செந்தாமரை, வெண்ணிற ஆடை மூர்த்தி நடித்திருந்தனர். இப்படத்தில் ரஜினிகாந்த், ஒய். ஜி. மகேந்திரன் ஆகியோர் பயிற்சி துணை மேற்பார்வையாளர்களாக (காவல்துறை) செந்தாமரைக்கு கீழ் பணி புரிவார்கள். வி. கே. இராமசாமி காவல்துறை காவலராக நடித்திருப்பார்.
# உன் கண்ணில் நீர் வழிந்தால்

## நடிகர்கள்

- ரஜினிகாந்த் - இரவி
- மாதவி - பத்மா
- ஒய். ஜி. மகேந்திரன் - பாபு
- செந்தாமரை - தர்மராஜ்
- வி. கே. ராமசாமி - பெருமாள்
- வெண்ணிற ஆடை மூர்த்தி
- மேனன் - ஜகதி
- மாஸ்டர் ஹாஜா ஷெரிப்-
- பூர்ணம்விஸ்வநாதன் - விஸ்வநாதன்
- ஒரு விரல் கிருஷ்ணா ராவ் - முனுசாமி
- சங்கீதா- துர்கா
- மௌனிகா - விஸ்வநாத்தின் மகள்
# உன் கண்ணில் நீர் வழிந்தால்

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளை கங்கை அமரன், மு. மேத்தா, வைரமுத்து ஆகியோர் எழுதியிருந்தனர்.  
| 1 | "என்ன தேசமோ" | கே. ஜே. யேசுதாஸ் | வைரமுத்து | 04:41 |  |
| --- | --- | --- | --- | --- | --- |
| 2 | "இளமை இதோ" | மலேசியா வாசுதேவன் | கங்கை அமரன் | 04:21 |  |
| 3 | "கண்ணில் என்ன கார்காலம்" | எஸ். பி. பாலசுப்பிரமணியம், எஸ். ஜானகி | வைரமுத்து | 04:39 |  |
| 4 | "மலரே மலரே" | எஸ். ஜானகி | மு. மேத்தா | 04:16 |  |
| 5 | "மூனு வேள சோறு" | எஸ். ஜானகி | 04:46 |  |  |
| 6 | "நேத்து வரை" | மனோ, எஸ். ஜானகி | கங்கை அமரன் | 04:37 | } |
# சிவா சின்னப்பொடி

**சிவா சின்னப்பொடி** (பிறப்பு: டிசம்பர் 12, 1955) ஈழத்தின் மூத்த ஊடகவியலாளரும் எழுத்தாளரும் ஆவார்.
# சிவா சின்னப்பொடி

## வாழ்க்கைச் சுருக்கம்

வடமராட்சியில் வல்லிபுரம் என்ற கிராமத்தில் சின்னப்பொடி-இலட்சுமி ஆகியோருக்கு மகனாகப் பிறந்த இவரது இயற்பெயர் சிவநேசமுர்த்தி. சாதிய ஒடுக்குமுறைக்கு எதிராகப் போராடிய தனது தந்தையின் நினைவாகத் தனது பெயருடன் அவரது பெயரை இணைத்துச் சிவா சின்னப்பொடி என்று குறிப்பிடுகிறார்.  
1970களில் எழுத்துலகில் காலடி வைத்த இவர் சிங்கைத் திவாகரன் என்ற பெயரில் ஐம்பதிற்கும் மேற்பட்ட சிறுகதைகளை இலங்கையில் வெளிவந்த பத்திரிகைகளில் எழுதியுள்ளார். 1975 முதல் வானொலி, பத்திரிகை, சஞ்சிகை என்று பல துறைகளில் பணியாற்றினார். 1983 இல் ஈழப் போராளிகளால் முதன் முதலில் உருவாக்கப்பட்ட தமிழீத்தின் குரல் வானொலியின் பொறுப்பாளராக, ஒலிபரப்பாளராக 1985 வரை பணியாற்றினார். 1990 இல் பிரான்சுக்கு புலம் பெயர்ந்த பின்னர் ஊடகத்துறை கல்வியை கற்றதுடன் ஈழமுரசு, தாய்நிலம் ஆகிய பத்திரிகைகளில் ஆசிரியராகவும், ரிரிஎன் தொலைக்காட்சியின் முதன்மை செய்தி ஆசிரியராகவும் இருந்தார்.  
2012-2015 வரை ஜிரிவி தொலைக்காட்சியின் செய்தி ஆசிரியராகப் பணியாற்றிய இவர் பல தொடர்களையும் ஆய்வுக் கட்டுரைகளையும் எழுதியுள்ளார். இவர் எழுதிய நினைவழியா வடுக்கள் என்ற தன் வரலாற்று நூல் தற்போது விடியல் பதிப்பக வெளியீடாக வெளிவந்துள்ளது இந்த நூல் ஒரு தனிமனிதரின் கதை மட்டுமல்ல. இது, ஈழத் தமிழ் சமூகம் தனது வரலாற்றின் இருண்ட பக்கங்களை எதிர்கொள்ளவும், சாதியக் கொடுமைகளைப் பற்றி வெளிப்படையாகப் பேசவும் தூண்டும் ஒரு **சவாலான படைப்பு**. ஒடுக்கப்பட்ட மக்களின் குரலாகவும், அவர்களது போராட்டத்திற்கான ஒரு ஆயுதமாகவும் இந்நூல் முக்கியத்துவம் பெறுகிறது.  
ஸ்டான்போர்ட் பல்கலைக்கழக நூலகம் போன்ற சர்வதேச நிறுவனங்கள் இந்தப் புத்தகத்தை அங்கீகரித்திருப்பது, ஈழத்து மக்களின் வாழ்வியல் மற்றும் போராட்டங்கள் உலகளாவிய கவனத்தைப் பெறுவதன் அவசியத்தை உணர்த்துகிறது.
# நாட்டுத் தலைவர்

**நாட்டுத் தலைவர்** (*Head of state*) ஒரு இறையாண்மையுள்ள நாட்டின் மிக உயர்ந்த அரசு பதவி வகிப்பவரைக் குறிக்க பயன்படுத்தப்படும் பெயராகும். அரசமைப்புச் சட்டவியல், பன்னாட்டு சட்டவியல், அரசறிவியல், தூதரக நெறிமுறைகள் போன்ற துறைகளில் இத்தொடர் பயன்படுகிறது. இப்பதவி வகிப்பவர் பன்னாட்டு அரங்கில் அந்நாட்டின் தலைமைப் பொது பிரதிநியாகச் செயல்படும் அதிகாரம் பெற்றிருப்பார். உலகின் மிகப்பெரும்பான்மையான நாடுகளில் இப்பதவியை தனியொருவரே வகிக்கின்றார் எனினும் சுவிட்சர்லாந்து, பொசுனியா எர்செகோவினா, அண்டோரா, சான் மரீனோ ஆகிய நாடுகளில் ஒன்றுக்கும் மேற்பட்ட உறுப்பினர் கொண்ட குழுமங்கள் இப்பதவியை வகிக்கின்றன. ஐக்கிய நாடுகள் போன்ற பன்னாட்டு அவைகளிலும் பன்னாட்டு உடன்படிக்கைகளிலும் “நாட்டுத் தலைவர்” என்னும் பதவி அரசுத் தலைவர் (*Head of government*) பதவியிலிருந்து வேறுபடுத்திக் காட்டப்பட்டுள்ளது. பல நாடுகளில் அரசுத் தலைவரும் நாட்டுத் தலைவரும் இரு வேறு நபர்களாக இருப்பர். எடுத்துக்காட்டாக நாடாளுமன்ற மக்களாட்சி முறைமைகளில் நாட்டுத் தலைவர் அரசராகவோ (ஐக்கிய இராச்சியம்) அல்லது குடியரசுத் தலைவராகவோ (இந்தியா) இருப்பார். நாட்டின் பிரதம அமைச்சர் அரசுத் தலைவராக இருப்பார். வேறு சில நாடுகளில் அரசுத் தலைவரே நாட்டுத் தலைவராகவும் செயல்படுகிறார். எடுத்துக்காட்டாக ஐக்கிய அமெரிக்கா, பிரேசில், இலங்கை போன்ற குடியரசுத் தலைவர் மக்களாட்சி முறைமைகளில் குடியரசுத் தலைவரே நாட்டுத் தலைவராகவும் அரசுத் தலைவராகவும் செயல்படுகிறார்.
# முகப்புப் பக்கம்

**முகப்புப் பக்கம் (home page)** ஒரு வலைதளப் பக்கமாகும். இப்பெயரில் அழைக்கப்படும் பக்கங்கள்:  
- இணைய உலாவியை திறக்கும் போது தானாகவே தோன்றும் பக்கம்.
- ஒரு வலைதளத்தின் முதல் பக்கமோ, முக்கியப் பக்கமோ இவ்வாறு அழைக்கப்படும்.
- உலாவியில் உள்ள முகப்பு என்ற பொத்தானை சொடுக்கியதும் தோன்றும் பக்கமும் இப்பெயரில் அழைக்கப்படும்.
- தனிப்பட்ட வலைதளங்களின் தகவல்கள் பயனரின் முகப்புப் பக்கத்திலேயே சேமிக்கப்படுகின்றன.
- ஒரே ஒரு பக்கத்தைக் கொண்டிருந்த வலைதளங்கள் இப்பெயராலேயே அழைக்கப்பட்டன.
- வலைதளங்கள் மட்டுமன்றி, கைபேசியின்/இடைமுகத்தின் முகப்புத் திரையும் இவ்வாறு அழைக்கப்படும்.
# விக்கிப்பீடியா:ஒத்தாசை பக்கம்/தொகுப்பு 7

## மின்மடல், அரட்டை மூலமும் உதவி அளிக்க விரும்பும் பயனர்கள் தகவல்

விக்கிப்பீடியாவில் உதவி கேட்பதை விட மின்மடல் மூலமாகவோ கூகுள் அரட்டை மூலமாகவோ உதவி பெறுவது இலகுவாக இருக்கும் என்று நினைக்கிறீர்களா? எந்தப் பயனர் தற்போது இணையப் பயன்பாட்டில் இருக்கிறார் என்று அறிந்து உடனடியாக உதவி பெற விரும்புகிறீர்களா? பின் வரும் பயனர்களுக்கு மின்மடல் அனுப்பி வேண்டுவதன் மூலம் அவர்களுடன் தொடர்பில் இருக்கலாம்:  
- சண்முகம்
- இரவி
# விக்கிப்பீடியா:ஒத்தாசை பக்கம்/தொகுப்பு 7

## வார்ப்புரு:Location map

இந்த வார்ப்புருவில் பிழைச் செய்திகள் காணப்படுகின்றன. ஆங்கில விக்கியிலுள்ள வார்ப்புருவை ஒப்பிட்டுப் பார்த்தபோது வேறுபாடுகள் காணப்படுகின்றன. இதுபற்றி தெளிவுபடுத்த முடியுமா? நன்றி. --Anton (பேச்சு) 06:26, 9 சூலை 2012 (UTC)
:பெரும்பாலான நேரங்களில் குறிப்பிட்ட நிலவரை படம் (map) தமிழ் விக்கிப்பீடியாவில் இருக்காது. --மணியன் (பேச்சு) 12:33, 9 சூலை 2012 (UTC)  
::நன்றி. புது வாயில் இக்கட்டுரையில் நிலவரை படம் பாவிக்கக்கூடியவாறு உள்ளது. ஆனால் பிழைச் செய்தியினை தவிர்க்க முடியவில்லை.--Anton (பேச்சு) 14:42, 9 சூலை 2012 (UTC)  
இந்த வார்ப்புருவிலும் பல நபர் தொடர்பான வார்ப்புருக்களிலும் படிமத்திற்கான இணைப்பில் பிழைகள் உள்ளன. இதனாலேயே Anton (பேச்சு) 18:45, 13 சூலை 2012 (UTC)
# விக்கிப்பீடியா:ஒத்தாசை பக்கம்/தொகுப்பு 7

## நீண்ட கட்டுரைகள்

நீண்ட்டிருக்கும் கட்டுரையை பல பக்கங்கள் கொண்டதாக மாற்றுவது எப்படி? கட்டுரையை பிரிக்க வேண்டுமா? தமிழ்த் திரைப்படங்களின் பட்டியலைப்(அகரவரிசை) பார்த்து விட்டு பதில் கூறவும். சில சொற்களில் பிழை ஏற்பட்டால் அவற்றை தானியங்கி மூலம் திருத்துவது எப்படி. நன்றி! --தமிழ்க்குரிசில் (பேச்சு) 15:54, 24 சூலை 2012 (UTC)
# விக்கிப்பீடியா:ஒத்தாசை பக்கம்/தொகுப்பு 7

## எரிதக் காப்பு வடி

''நீங்கள் சேமிக்க முற்பட்ட பக்கம் எரித வடியால் தடுக்கப்பட்டது. இது தடை செய்யப்பட்ட வெளி இணையத்தளம் ஒன்றுக்கான இணைப்புக் காரணமாக ஏற்பட்டிருக்கலாம்.  
பின்வரும் உரையே எரித வடியை தூண்டியது: www(dot)biblewalks(dot)com''  
மேலேயுள்ள செய்தி ஏன் வருகின்றது? "எரிதக் காப்பு வடி" என்பதற்கான ஆங்கிலம் என்ன?
--Anton (பேச்சு) 11:52, 9 சூலை 2012 (UTC)
:"எரிதக் காப்பு வடி* --Spam filter. Wikipedia backend software has evaluated that "www(dot)biblewalks(dot)com* site is a spam infested site.
:மேற்கோள்களிலோ வெளி இணைப்புகளிலோ உள்ள இந்த வலைத்தள முகவரியை நீக்கினால், இச்செய்தி நீக்கப்படும்.--மணியன் (பேச்சு) 12:30, 9 சூலை 2012 (UTC)
::m:spam blacklist இங்குள்ள அனைத்து வலைத்தளங்களையும் சேமிக்க இயலாது--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 14:13, 9 சூலை 2012 (UTC)
::இருவருக்கும் நன்றிகள்!! m:spam blacklist இங்குள்ள பட்டியலில் bbiblewalks(dot)com உள்ளது. நான் இணைப்புக் கொடுக்க முனைந்தது biblewalks(dot)com. இது "spam" போன்று தெரியவில்லை.
--Anton (பேச்சு) 14:37, 9 சூலை 2012 (UTC)
# விக்கிப்பீடியா:ஒத்தாசை பக்கம்/தொகுப்பு 7

## வார்ப்புரு Taxobox

வார்ப்புரு சில சிக்கல்களைக் கொண்டுள்ளது. இது மற்றும் ஆகியவற்றுடன் இயங்குகின்றது. வார்ப்புருவின் சிக்கல்களைத் தீர்த்தால் பல அறுபட்ட கோப்பு இணைப்புகள் உள்ள பக்கங்களைக் குறைக்கலாம். வார்ப்புருவை ஆங்கில விக்கியில் உள்ளதுபோல் மாற்றியபோதும் இயங்கவில்லை. ஆனால் வை இணைத்த கட்டளைகள் காணப்படுகின்றன. இதனுடன் வேறு வார்ப்புருக்கள் சேர்ந்து இயங்குகின்றதா?
--Anton (பேச்சு) 04:05, 14 சூலை 2012 (UTC)  
:| status_system = iucn3.1 எனும் வரியில்தான் சிக்கலுள்ளது. பெரிய, சிறிய எழுத்துக்களாகவும் மாறி மாறி உள்ளன. எனவே ஆங்கிலத்திலிருந்து பிரதி செய்து இங்கு கொண்டுவரும்போது கவனிக்கவும். --Anton (பேச்சு) 08:28, 14 சூலை 2012 (UTC)
# விக்கிப்பீடியா:ஒத்தாசை பக்கம்/தொகுப்பு 7

## வார்ப்புரு:Convert

மற்றும் இதனுடன் தொடர்புபட்ட வார்ப்புருக்களில் உள்ள ஆங்கில பதங்கள், குறியீடுகள் என்பவற்றை அளவீடுகள் பற்றி தெரிந்த ஒருவர் மாற்றினால் உதவியாகவிருக்கும். (எ.கா: kg, lbs, ton, mph, ipm, mm, etc) அல்லது அவை ஆங்கிலத்திலேயே இருப்பது பொருத்தமென்றால் தேவையில்லை. --Anton (பேச்சு) 11:11, 19 சூலை 2012 (UTC)
:இது ஒரு சிக்கலான வார்ப்புரு மட்டுமல்ல சில பிரச்சினைகளும் உள்ளன. எதிர் மறையான எண்களைப் பயன்படுத்தும் போது கட்டுரை முழுவதும் மாயமாக மறைந்து விடுகிறது. இதனால் இவ்வார்ப்புருவில் மிகக் கவனமாகத் திருத்தங்கள் செய்ய வேண்டும்.--Kanags <sup>\உரையாடுக</sup> 11:35, 19 சூலை 2012 (UTC)